CELEX: 
Language: lt
Date: 2017-05-17 00:00:00
Title: KOMISIJOS REGLAMENTAS (ES) …/… kuriuo dėl nitritų (E 249–250) naudojimo pusgaminiuose golonka peklowana iš dalies keičiamas Europos Parlamento ir Tarybos reglamento (EB) Nr. 1333/2008 II priedas

KOMISIJOS REGLAMENTAS (ES) …/…
            
            
               2017 05 17
            
            
               kuriuo dėl nitritų (E 249–250) naudojimo pusgaminiuose golonka peklowana iš dalies keičiamas Europos Parlamento ir Tarybos reglamento (EB) Nr. 1333/2008 II priedas
            
            
               (Tekstas svarbus EEE)
            
            
               EUROPOS KOMISIJA,
            
            
               atsižvelgdama į Sutartį dėl Europos Sąjungos veikimo,
            
            
               atsižvelgdama į 2008 m. gruodžio 16 d. Europos Parlamento ir Tarybos reglamentą (EB) Nr. 1333/2008 dėl maisto priedų
                  1
               , ypač į jo 10 straipsnio 3 dalį,
            
            
               kadangi:
            
            
               (1)Reglamento (EB) Nr. 1333/2008 II priede nustatytas Sąjungos maisto priedų, leidžiamų naudoti maisto produktuose, sąrašas ir jų naudojimo sąlygos;
            
            
               (2)pagal Europos Parlamento ir Tarybos reglamento (EB) Nr. 1331/2008
                  2
                3 straipsnio 1 dalyje nurodytą bendrą procedūrą Sąjungos maisto priedų sąrašas gali būti atnaujintas Komisijos iniciatyva arba gavus prašymą;
            
            
               (3)2016 m. kovo 10 d. Lenkija pateikė paraišką dėl leidimo naudoti nitritus (E 249–250) kaip konservantus golonka peklowana. Pagal Reglamento (EB) Nr. 1331/2008 4 straipsnį su paraiška vėliau supažindintos valstybės narės; 
            
            
               (4)pareiškėja teigia, kad golonka peklowana yra tradicinis Lenkijos mėsos pusgaminis, kuriame nitritai naudojami ne tik dėl jų konservuojamojo poveikio, bet ir kaip sūrymo medžiaga, kuria suteikiama norima spalva, skonis ir tekstūra, kurių tikisi vartotojai. Vartotojams teikiama golonka peklowana prieš vartojimą turi būti dar termiškai apdorojama; 
            
            
               (5)Reglamento (EB) Nr. 1333/2008 7 konstatuojamojoje dalyje nustatyta, kad tvirtinant maisto priedus taip pat turėtų būti atsižvelgiama į kitus su svarstomu klausimu susijusius (įskaitant tradicinius) veiksnius. Todėl kai kurių valstybių narių rinkoje tikslinga išsaugoti tam tikrus tradicinius gaminius, jei maisto priedų naudojimas atitinka bendruosius ir specialiuosius Reglamente (EB) Nr. 1333/2008 nustatytus reikalavimus; 
            
            
               (6)siekiant užtikrinti, kad šiame reglamente nurodyti priedai būtų naudojami vienodai, golonka peklowana bus aprašyta rekomendaciniame dokumente, kuriame aprašytos Reglamento (EB) Nr. 1333/2008 dėl maisto priedų II priedo E dalies maisto produktų kategorijos
                  3
               ;
            
            
               (7)pagal Reglamento (EB) Nr. 1331/2008 3 straipsnio 2 dalį Komisija, siekdama atnaujinti Reglamento (EB) Nr. 1333/2008 II priede pateiktą Sąjungos maisto priedų sąrašą, turi prašyti Europos maisto saugos tarnybos (toliau – Tarnyba) pateikti nuomonę, išskyrus tuos atvejus, kai atnaujinus minėtą sąrašą nedaromas poveikis žmonių sveikatai. Bendrai mėsos gaminiuose nitritus naudoti leidžiama, o mėsos pusgaminiuose nitritus galima naudoti tik tam tikruose tradiciniuose pusgaminiuose; nustatomos konkrečios tradiciniams sūdytiems mėsos gaminiams taikomos nuostatos. Kadangi paraiška dėl nitritų naudojimo srities išplėtimo susijusi tik su konkrečiais mėsos pusgaminiais, kurie jau tradiciškai naudojami, nemanoma, kad taip išplėtus naudojimo sritį iš esmės pasikeis bendras nitritų poveikis. Todėl išplėtus šių priedų naudojimą atnaujinamas Sąjungos sąrašas; atnaujinus minėtą sąrašą nedaromas poveikis žmonių sveikatai ir nebūtina prašyti Tarnybos pateikti savo nuomonę; 
            
            
               (8)Reglamento (EB) Nr. 1333/2008 II priedas turėtų būti atitinkamai iš dalies pakeistas;
            
            
               (9)šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
            
               PRIĖMĖ ŠĮ REGLAMENTĄ:
            
            
               1 straipsnis
            
         
         
            
               Reglamento (EB) Nr. 1333/2008 II priedas iš dalies keičiamas pagal šio reglamento priedą. 
            
            
               2 straipsnis
            
            
               Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
            
            
               Šis reglamentas privalomas visas ir tiesiogiai taikomas visose valstybėse narėse.
            
            
               Priimta Briuselyje, 2017 05 17
            
            
               
                     Komisijos vardu
               
               
                     Pirmininkas
                     Jean-Claude JUNCKER
               
               
            
         
         
            
                  
                     (1)
                  OL L 354, 2008 12 31, p. 16.
               
               
                  
                     (2)
                  2008 m. gruodžio 16 d. Europos Parlamento ir Tarybos reglamentas (EB) Nr. 1331/2008, nustatantis maisto priedų, fermentų ir kvapiųjų medžiagų leidimų suteikimo procedūrą (OL L 354, 2008 12 31, p. 1).
               
               
                  
                     (3)
                  
                  http://ec.europa.eu/food/safety/food_improvement_agents/additives/eu_rules_en
               
            
      
    ---documentbreak--- 
      
         
         
            
               PRIEDAS
            
            
               Reglamento (EB) Nr. 1333/2008 II priedo E dalies 08.2 maisto produktų kategorijoje „Mėsos pusgaminiai, kaip apibrėžta Reglamente (EB) Nr. 853/2004“ nitritams (E 249–250) skirtas įrašas pakeičiamas taip: 
            
            
               „
            
            
                     
                  
                  
                     
                        E 249–250
                     
                  
                  
                     
                        Nitritai
                     
                  
                  
                     
                        150
                     
                  
                  
                     
                        (7)
                     
                  
                  
                     
                        Tik lomo de cerdo adobado, pincho moruno, careta de cerdo adobada, costilla de cerdo adobada, Kasseler, Bräte, Surfleisch, toorvorst, šašlõkk, ahjupraad, kiełbasa surowa biała, kiełbasa surowa metka, tatar wołowy (danie tatarskie) ir golonka peklowana 
                     
                  
               
               “